 

**בבית הדין הצבאי המחוזי**

**במחוז שיפוטי צפון**

**בפני השופטת: סא"ל לידור דרכמן**

**בעניין: התובע הצבאי (ע"י ב"כ, קמ"ש דניאל אבבה)**

**נגד**

**הנאשם: ח/XXX רב"ט א' ע' (ע"י ב"כ, סרן רון שטאובר)**

הכרעת-דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 12.06.2022 ועד יום 25.02.2023 למשך 259 ימים, בהתאם לכתב האישום ולפרטים הנוספים.

ניתנה היום, כ"ט בניסן התשפ"ג, 20.04.2023, והודעה בפומבי ובמעמד הצדדים.

**\_\_\_\_\_\_\_\_\_\_\_**

שופטת

גזר-דין

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו XXX לתקופה בת 259 ימים, אשר הסתיימה בהתייצבותו.

הנאשם גויס לצה"ל בחודש אוגוסט 2021. לצד ההיעדרות שבגינה נותן את הדין היום, לחובתו היעדרות קצרה נוספת, בגינה נשפט בדין משמעתי ביחידתו, ובמסגרתו הוטל עליו עונש מחבוש על תנאי, שהוא בר הפעלה בגין הרשעתו היום (ת/2).

הצדדים הציגו הסדר טיעון במסגרתו שקלו את חומרת העבירה ואת משך ההיעדרות. לצד הקולה, נשקלו נסיבותיו המשפחתיות, הכלכליות והרפואיות של הנאשם, לצד העובדה כי וועדת התאמה לשירות קבעה לו פטור מהמשך שירות, בשל התנהגות רעה וחמורה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שבעים (70) ימי מאסר לריצוי בפועל, שיימנו החל מיום מעצרו.**
2. **הפעלה של עונש המחבוש המותנה (ת/2) שהוטל בהליך משמעתי מתאריך 02.05.2022, כך ששבעה (7) ימים מתוכו ירוצו במצטבר לעונש המאסר בגין תיק זה והיתרה תרוצה בחופף. סך הכול ירצה הנאשם שבעים ושבעה (77) ימי מאסר לריצוי בפועל שימנו החל מיום מעצרו.**
3. **עונש מאסר מותנה בן שלושים (30) ימים למשך שנה (1), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955, להבטחת הליכי שחרורו מצה"ל.**
4. **הורדה לדרגת טוראי.**

**זכות ערעור כחוק.**

ניתנן היום, כ"ט בניסן התשפ"ג, 20.04.2023, והודע בפומבי ובמעמד הצדדים.

**\_\_\_\_\_\_\_\_\_\_\_**

שופטת

**העתק נכון מהמקור

ק' בית הדין**

**נערך על ידי: א.ל**

**בתאריך 01.05.2023**

**חתימת המגיה: סגן שיר בן-ארמון**